# Službeni list C 226I/2021

| | ISSN 1977-1088 |
| --- | --- |
| Službeni list
  Europske unije | C 226I |
| | |
| Hrvatsko izdanje | Informacije i objave | Godište 64.14. lipnja 2021. |

ISSN 1977-1088

Službeni list

Europske unije

C 226I

Hrvatsko izdanje

Informacije i objave

Godište 64.14. lipnja 2021.

---

| Sadržaj | Stranica |
| --- | --- |
| | II.   Informacije |
| | INFORMACIJE INSTITUCIJA, TIJELA, UREDA I AGENCIJA EUROPSKE UNIJE |
| | Vijeće Europske unije |
| 2021/C 226 I/01 | Izjava Europskog parlamenta o obustavi pomoći dodijeljene u okviru instrumenata za vanjsko financiranje | 1 |
| 2021/C 226 I/02 | Izjava Europskog parlamenta o Odluci Vijeća 2010/427/EU i strateškoj koordinaciji | 2 |
| 2021/C 226 I/03 | Izjava Vijeća o upravljanju u pogledu Instrumenta za susjedstvo, razvoj i međunarodnu suradnju – Globalna Europa | 3 |
| 2021/C 226 I/04 | Izjava Europske komisije o geopolitičkom dijalogu s Europskim parlamentom o Instrumentu za susjedstvo, razvoj i međunarodnu suradnju – Globalna Europa | 4 |
| 2021/C 226 I/05 | Izjava Komisije o uvodnim izjavama 50. i 51. i članku 8. stavku 10. | 5 |

Sadržaj

Stranica

II.   Informacije

INFORMACIJE INSTITUCIJA, TIJELA, UREDA I AGENCIJA EUROPSKE UNIJE

Vijeće Europske unije

2021/C 226 I/01

Izjava Europskog parlamenta o obustavi pomoći dodijeljene u okviru instrumenata za vanjsko financiranje

1

2021/C 226 I/02

Izjava Europskog parlamenta o Odluci Vijeća 2010/427/EU i strateškoj koordinaciji

2

2021/C 226 I/03

Izjava Vijeća o upravljanju u pogledu Instrumenta za susjedstvo, razvoj i međunarodnu suradnju – Globalna Europa

3

2021/C 226 I/04

Izjava Europske komisije o geopolitičkom dijalogu s Europskim parlamentom o Instrumentu za susjedstvo, razvoj i međunarodnu suradnju – Globalna Europa

4

2021/C 226 I/05

Izjava Komisije o uvodnim izjavama 50. i 51. i članku 8. stavku 10.

5

---

| HR | |
| --- | --- |

HR

---

II. Informacije

INFORMACIJE INSTITUCIJA, TIJELA, UREDA I AGENCIJA EUROPSKE UNIJE

Vijeće Europske unije

| 14.6.2021 | HR | Službeni list Europske unije | CI 226/1 |
| --- | --- | --- | --- |

14.6.2021

HR

Službeni list Europske unije

CI 226/1

---

Izjava Europskog parlamenta o obustavi pomoći dodijeljene u okviru instrumenata za vanjsko financiranje

(2021/C 226 I/01)

Europski parlament napominje da Uredba (EU) 2021/947 o uspostavi Instrumenta za susjedstvo, razvoj i međunarodnu suradnju – Globalna Europa općenito upućuje na mogućnost obustave pomoći bez navođenja konkretnog razloga za takvu odluku. Takva bi se obustava pomoći trebala provoditi ako partnerska zemlja uporno ne poštuje načela demokracije, vladavine prava, dobrog upravljanja, ljudskih prava i temeljnih sloboda ili međunarodno priznate standarde nuklearne sigurnosti.

Međutim, Europski parlament napominje da se, za razliku od drugih geografskih područja suradnje, posebnim odredbama za područje susjedstva, naročito člankom 20. stavkom 2., predviđa povećana potpora civilnom društvu, sprečavanju sukoba i izgradnji mira, međuljudskim kontaktima, uključujući suradnju među lokalnim vlastima, potporu poboljšanju stanja ljudskih prava ili mjera potpore povezanih s krizom, u slučaju ozbiljnog ili trajnog narušavanja demokracije, ljudskih prava ili vladavine prava ili povećanog rizika od sukoba. Europski parlament stajališta je da treba pružiti takvu povećanu potporu navedenim područjima ako do takvog pogoršanja stanja dođe i u zemljama izvan susjedstva te podsjeća na to da se posebice člankom 4. stavkom 5. predviđa da se djelovanja koja se provode u okviru tematskih programa mogu poduzimati i u slučaju suspenzije geografskog programa.

Europski parlament smatra da bi svaka obustava pomoći u okviru tih instrumenata izmijenila ukupni financijski program dogovoren u okviru redovnog zakonodavnog postupka. Kao suzakonodavac i jedna od grana proračunskog tijela, Europski parlament stoga ima pravo u potpunosti iskoristiti svoje ovlasti u tom pogledu, ako se takva odluka donese.

---

| 14.6.2021 | HR | Službeni list Europske unije | CI 226/2 |
| --- | --- | --- | --- |

14.6.2021

HR

Službeni list Europske unije

CI 226/2

---

Izjava Europskog parlamenta o Odluci Vijeća 2010/427/EU i strateškoj koordinaciji

(2021/C 226 I/02)

Europski parlament napominje da su upućivanja na instrumente vanjskog djelovanja Unije u članku 9. Odluke Vijeća 2010/427/EU zastarjela te stoga smatra da bi radi pravne jasnoće taj članak trebalo ažurirati u skladu s postupkom utvrđenim u članku 27. stavku 3. Ugovora o Europskoj uniji kako bi se uzeli u obzir instrumenti vanjske pomoći Unije primjenjivi u razdoblju VFO-a 2021. – 2027., odnosno Instrument za susjedstvo, razvoj i međunarodnu suradnju – Globalna Europa, Instrument pretpristupne pomoći, Europski instrument za međunarodnu suradnju u području nuklearne sigurnosti te Odluka o prekomorskom pridruživanju, uključujući Grenland.

Europski parlament poziva Komisiju i Europsku službu za vanjsko djelovanje (ESVD) da uspostave stratešku koordinacijsku strukturu sastavljenu od svih relevantnih službi Komisije i ESVD-a kako bi se osigurala dosljednost, sinergija, transparentnost i odgovornost u skladu s člankom 5. Uredbe (EU) 2021/947 o uspostavi Instrumenta za susjedstvo, razvoj i međunarodnu suradnju – Globalna Europa.

---

| 14.6.2021 | HR | Službeni list Europske unije | CI 226/3 |
| --- | --- | --- | --- |

14.6.2021

HR

Službeni list Europske unije

CI 226/3

---

Izjava Vijeća o upravljanju u pogledu Instrumenta za susjedstvo, razvoj i međunarodnu suradnju – Globalna Europa

(2021/C 226 I/03)

Na temelju članka 16. stavka 1. UEU-a, Vijeće obavlja funkcije oblikovanja politika i koordinacije. Vijeće također doprinosi općem okviru politike za provedbu Uredbe (EU) 2021/947 Europskog parlamenta i Vijeća od 9. lipnja 2021. o uspostavi Instrumenta za susjedstvo, razvoj i međunarodnu suradnju (NDICI) – Globalna Europa iz članka 7. te uredbe. U okviru instrumenta NDICI – Globalna Europa 10 prethodnih instrumenata objedinjuje se u jedan opsežan i sveobuhvatan instrument. To zahtijeva pojačane strateške smjernice Vijeća u pogledu glavnih ciljeva politike i prioritetâ instrumenta, među ostalim kako bi se osigurala bolja koherentnost, dosljednost i komplementarnost s drugim relevantnim instrumentima i politikama EU-a u ostvarivanju vrijednosti i interesa EU-a.

S ciljem izrade utemeljenih strateških smjernica, uz istodobno poštovanje podjele nadležnosti i uloga među institucijama EU-a, Vijeće namjerava redovito razmjenjivati mišljenja o sveukupnim strateškim odlukama u pogledu programiranja, među ostalim u pogledu dodjele sredstava za financiranje geografskih i tematskih stupova instrumenta, kao i o upotrebi stupa za brzi odgovor i mobilizaciji rezerve za nove izazove i prioritete, te u vezi s tim naknadno postupati.

Te razmjene mišljenja trebale bi obuhvaćati i praćenje optimalne upotrebe sredstava u odnosu na ciljeve potrošnje, suspenziju vanjske pomoći EU-a u okviru instrumenta te rezultate geografskih i tematskih evaluacija.

Nadalje, te razmjene mišljenja trebale bi obuhvaćati način na koji se financijska sredstva Unije upotrebljavaju za ostvarivanje ciljeva utvrđenih u instrumentu, među ostalim, smanjenje, a dugoročno i iskorjenjivanje siromaštva, održivi razvoj i borbu protiv klimatskih promjena, konsolidaciju, podupiranje i promicanje demokracije, vladavine prava i poštovanja ljudskih prava te upotrebu fleksibilnog mehanizma financiranja za migracije, kao i način na koji primjena potrebnih poluga dovodi do mogućih promjena financiranja.

Komisija se poziva da dostavi relevantne informacije kako bi se olakšala razmjena mišljenja s Vijećem te da stajališta Vijeća u potpunosti uzme u obzir.

Budući da Vijeće pruža strateške smjernice i osigurava sveukupnu koordinaciju, predstavnici država članica u Odboru osnovanom Uredbom o instrumentu NDCI – Globalna Europa izvršavat će svoju ulogu u skladu s Uredbom (EU) br. 182/2011. Odbor bi se trebao sazivati u različitim sastavima zaduženima za određena područja intervencije, kao što su geografska i tematska djelovanja te djelovanja za brzi odgovor, kako bi se državama članicama omogućilo da mobiliziraju odgovarajuće stručno znanje. Predstavnici država članica trebali bi redovito razmjenjivati mišljenja s Komisijom o višegodišnjem programiranju instrumenta NDICI – Globalna Europa, posebno u pogledu geografskih i tematskih stupova, preispitivanjâ u sredini programskog razdoblja i ad hoc preispitivanjâ višegodišnjih okvirnih programa. Predstavnici država članica mogu zatražiti ispitivanje pitanja povezanih s provedbom instrumenta. Vijeće poziva Komisiju da navedeno uzme u obzir u svojem prijedlogu poslovnika Odbora.

---

| 14.6.2021 | HR | Službeni list Europske unije | CI 226/4 |
| --- | --- | --- | --- |

14.6.2021

HR

Službeni list Europske unije

CI 226/4

---

Izjava Europske komisije o geopolitičkom dijalogu s Europskim parlamentom o Instrumentu za susjedstvo, razvoj i međunarodnu suradnju – Globalna Europa

(2021/C 226 I/04)

Europska komisija, imajući na umu funkcije političkog nadzora Europskog parlamenta utvrđene u članku 14. Ugovora o Europskoj uniji, obvezuje se provesti geopolitički dijalog na visokoj razini između tih dviju institucija o provedbi Uredbe (EU) 2021/947 Europskog parlamenta i Vijeća o uspostavi Instrumenta za susjedstvo, razvoj i međunarodnu suradnju (NDICI) – Globalna Europa. Dijalog bi trebao omogućiti razmjenu mišljenja s Europskim parlamentom, čije će se stajalište o provedbi Instrumenta u potpunosti uzeti u obzir.

U okviru geopolitičkog dijaloga raspravljat će se o općim smjernicama za provedbu Instrumenta za susjedstvo, razvoj i međunarodnu suradnju, među ostalim o programiranju prije donošenja programskih dokumenata, te o posebnim temama kao što su upotreba rezerve za nove izazove i prioritete ili primjena sredstava utjecaja koja rezultira mogućim promjenama u dodjeli sredstava namijenjenih migracijama ili obustava pomoći partnerskoj zemlji ako uporno ne poštuje načela demokracije, vladavine prava, dobrog upravljanja, poštovanja ljudskih prava i temeljnih sloboda.

Geopolitički dijalog bit će strukturiran na sljedeći način:

| i. | dijalog na visokoj razini između Visokog predstavnika/potpredsjednika, povjerenika zaduženih za međunarodna partnerstva te susjedstvo i proširenje, i Europskog parlamenta; |
| --- | --- |

i.

dijalog na visokoj razini između Visokog predstavnika/potpredsjednika, povjerenika zaduženih za međunarodna partnerstva te susjedstvo i proširenje, i Europskog parlamenta;

| ii. | trajni dijalog na razini viših dužnosnika s radnim skupinama AFET-a i DEVE-a kako bi se osigurala odgovarajuća priprema i daljnje postupanje nakon dijaloga na visokoj razini. |
| --- | --- |

ii.

trajni dijalog na razini viših dužnosnika s radnim skupinama AFET-a i DEVE-a kako bi se osigurala odgovarajuća priprema i daljnje postupanje nakon dijaloga na visokoj razini.

Dijalog na visokoj razini održavat će se najmanje dvaput godišnje. Jedan od sastanaka može se podudarati s Komisijinim predstavljanjem nacrta godišnjeg proračuna.

---

| 14.6.2021 | HR | Službeni list Europske unije | CI 226/5 |
| --- | --- | --- | --- |

14.6.2021

HR

Službeni list Europske unije

CI 226/5

---

Izjava Komisije o uvodnim izjavama 50. i 51. i članku 8. stavku 10.

(2021/C 226 I/05)

Regionalni programi potpore za migracije podupirat će sveobuhvatna, uravnotežena i prilagođena partnerstva s relevantnim zemljama podrijetla ili tranzita i zemljama domaćinima, na temelju fleksibilnog, poticajnog pristupa te uz potporu koordinacijskog mehanizma u okviru Instrumenta za susjedstvo, razvoj i međunarodnu suradnju – Globalna Europa. Prema potrebi će se dopunjavati mjerama u okviru programa za pojedine zemlje.

Kako bi se osigurala najučinkovitija upotreba tih sredstava, u skladu s prioritetima politika Unije i partnerskih zemalja, Europska komisija aktivno će provoditi te prioritete s pomoću svih relevantnih instrumenta Unije i sudjelovati u koordinaciji s državama članicama na sinkroniziran i učinkovit način. Osigurat će da Europski parlament i Vijeće budu redovito i detaljno obaviješteni kako bi se omogućila razmjena mišljenja.

---